
ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 7/2017 πρακτικό συνεδρίασης Δ.Σ. Δήμου Τεμπών


Σήμερα στις 07 του μήνα Ιουνίου του έτους 2017 ημέρα Τετάρτη και ώρα 20:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 4457/02-06-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 23 )

	1.Τσέτσιλας Δημήτριος
	
	13. Διψάνας Αχιλλεύς

	2.Τσάτσαρης Χρήστος
	
	14. Βλάγκας Ιωάννης

	3. Έξαρχος Γεώργιος
	
	15. Μανώλης Γεώργιος

	4. Αργυρίου Ιωάννης
	
	16. Κυρίτσης Γεώργιος

	5. Νταφούλης Κων/νος
	
	17. Τσιαπλές Θωμάς

	6. Ζάχος Βασίλειος
	
	18. Νικολάου Γεώργιος

	7. Τσιόπα-Λύτρα Γεωργία
	
	19. Καραναστάσης Αθανάσιος

	8. Μπουζέκης Ευθύμιος
	
	20. Μαϊμάρης Δημήτριος

	9. Πανάγου Ελευθερία
	
	21. Τζέκας Θωμάς

	10. Καρατέγος Μιχάλης
	
	22. Μπίκας Χρήστος

	11. Σαϊτης Αστέριος
	
	23. Ζησάκη Ξανθή  

	12. Τσεργάς Κων/νος
	
	.---- 


Α Π Ο Ν Τ Ε Σ  ( 4 )

	1. Τσούγιας Χρήστος
	
	3. Κακαγιάννης Χρήστος

	2. Γκατζόγιας Παναγιώτης
	
	4. Ντόντος Γεώργιος 

Αν και νόμιμα κληθέντες



Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.


Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων, Μιχαλάκης Σωτ., Ζαφείρης Κ., Λαϊνας Αθ., Καραπάνου-Μαγαλιού Άννα, Σεβδαλής Ελ., Μπίκας Ι., Νταής Βασ.  καθώς και οι  εκπρόσωποι Τοπικών Κοινοτήτων  Λαγούρος Ι., Μήτσιου Ι., Καραμανές Νικ., Σουκοβέλου Π.


Ο  Πρόεδρος   του δημοτικού συμβουλίου κ. Καρατέγος  ύστερα από την διαπίστωση ύπαρξης απαρτίας  και αφού πρώτα ομόφωνα συμφώνησαν για την συζήτηση των εκτός  ημερήσιας διάταξης θεμάτων, κήρυξε την έναρξη της συνεδρίασης εισάγοντας το θέμα εκτός της ημερήσιας διάταξης για συζήτηση.  

ΘΕΜΑ (Ε.Η.Δ. 2ο) «Έγκριση παράδοσης συνόλου αρχειακών συλλογών των πρώην δήμων & κοινοτήτων του σημερινού Δήμου Τεμπών στα Γενικά Αρχεία του Κράτους / Αρχεία Ν. Λάρισας» 
Αριθμός   Απόφασης ( 113)

Το θέμα εισηγήθηκε ο αντιδήμαρχος κ. Τσεργάς Κων.


Τα ΑΡΧΕΙΑ ΝΟΜΟΥ ΛΑΡΙΣΑΣ / Γενικά Αρχεία του Κράτους, μας έστειλαν το με αριθ. πρωτ. 132/29-5-2017 έγγραφό τους με θέμα «Διαφύλαξη του Αρχείου του Δήμου Τεμπών στο πλαίσιο συνενώσεων Δήμων & Κοινοτήτων», με το οποίο ζητάνε την έγκριση του Δημοτικού Συμβουλίου του Δήμου Τεμπών, για την παράδοση στην υπηρεσία τους του συνόλου των αρχειακών συλλογών των πρώην δήμων και κοινοτήτων του σημερινού Δήμου Τεμπών.


Ο σκοπός των Γενικών Αρχείων του Κράτους είναι η εποπτεία, διάσωση, συγκέντρωση, ταξινόμηση και ευρετηρίαση του αρχειακού υλικού της χώρας μας και η διάθεση προς μελέτη όλων των δημόσιων και ιδιωτικών εγγράφων και χειρογράφων, τα οποία αναφέρονται στην ιστορία και την πολιτιστική κληρονομιά του ελληνικού έθνους και σε ότι έχει σχέση με τη διοικητική, οικονομική και κοινωνική ζωή του ελληνικού κράτους.


Στο πλαίσιο εφαρμογής του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» μεγάλο τμήμα αρχειακού υλικού μεταφέρθηκε στους διευρυμένους δήμους για την ομαλή λειτουργία των διοικητικών υπηρεσιών και ταυτόχρονα το ανενεργό πλέον αρχείο των κοινοτήτων παραμένει αφοπλισμένο και ανεκμετάλλευτο ενώ περιέχει σημαντικές ιστορικές πηγές.

Τα Αρχεία Νομού Λάρισας είναι ο αρμόδιος φορέας για τη διαφύλαξη και τεκμηρίωση των αρχείων των πρώην δήμων και κοινοτήτων του Νομού Λάρισας πλην του Δήμου Αγιάς.

Θα δημιουργηθούν αυτοτελείς αρχειακές ενότητες για τις κοινότητες όπως λειτούργησαν ως την εφαρμογή του ν. 2539/1997 «Συγκρότηση της Πρωτοβάθμιας Τοπικής Αυτοδιοίκησης» και θα γίνει ταξινόμηση και περιγραφή του περιεχομένου στο αυτοματοποιημένο σύστημα διαχείρισης αρχειακών δεδομένων «Αρχειομνήμων». Στη συνέχεια, οι εγγραφές αυτές θα είναι διαθέσιμες στο διαδίκτυο, μέσω του ίδιου συστήματος και βέβαια το αρχείο θα είναι προσβάσιμο στο κοινό στο χώρο των Γενικών Αρχείων.


Κατόπιν των ανωτέρω ΕΙΣΗΓΟΥΜΑΣΤΕ
να εγκρίνουμε την  παράδοση του συνόλου των αρχειακών συλλογών των πρώην δήμων & κοινοτήτων του σημερινού Δήμου Τεμπών, στα Γενικά Αρχεία Του Κράτους / ΑΡΧΕΙΑ ΝΟΜΟΥ ΛΑΡΙΣΑΣ.

Και κάλεσε το Δ.Σ. ν’ αποφασίσει σχετικά
Μανώλης: αυτά τα αρχεία, καλό είναι να μην φύγουν από τις κοινότητες. Ναι, να τα πάρουν για να καταγραφούν και να επιστραφούν.


Το Δ.Σ. λαμβάνοντας υπόψη τις διατάξεις του άρθρου 65 του Ν.3852/2010, του Ν.3463/2006, την εισήγηση του Αντιδημάρχου, το με αριθ. πρωτ. 132/29-5-2017 έγγραφο των Αρχείων Νομού Λάρισας  και  μετά από διαλογική συζήτηση.
Αποφασίζει  Ομόφωνα

Εγκρίνει την παράδοση του συνόλου των αρχειακών συλλογών των πρώην δήμων & κοινοτήτων του σημερινού Δήμου Τεμπών, στα Γενικά Αρχεία Του Κράτους / ΑΡΧΕΙΑ ΝΟΜΟΥ ΛΑΡΙΣΑΣ.

Η παρούσα απόφαση έλαβε τον αριθμό 113/2017
…………………………………………………………………………………………………………………………..………………

Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

              (υπογραφή) 





             (υπογραφές)

Πιστό αντίγραφο

O Πρόεδρος Δ.Σ.
Καρατέγος Μιχ.
